मुंबई। अक्षय कुमार की फिल्म 'पैडमैन' इस शुक्रवार ही पर्दे पर रिलीज हुई है। फिल्म की कमाई के बजाय अक्षय किसी और वजह से सुख्रियों में आ गए हैं। बात इस हद तक आगे बढ़ गई है कि अक्षय के खिलाफ FIR तक दर्ज हो गई है।
अक्षय पर कहानी चोरी का आरोप लगा है। रिपु दमन नाम के एक लेखक ने उनपर फिल्म पैडमैन की कहानी चोरी का आरोप लगाते हुए FIR दर्ज कराई है। रिपु के मुताबिक पैडमैन की कहानी उन्होंने डेढ़ साल पहले धर्मा प्रोडक्शन को भेजी थी।
रिपु दमन ने धर्मा प्रोडक्शकन को भेजे मेल के स्क्रीनशॉट शेयर किए हैं। उन्होंने फेसबुक अकाउंट के जरिए इमेज शेयर की हैं। रिपु इस मामले को कोर्ट तक ले जाने को तैयार हैं। उन्होंने डेढ़ साल पहले अरुणाचलम मुरुगनाथम और साती बायोडिग्रेडेबल सेनेटरी पैड्स पर एक स्क्रिप्ट लिखी थी और उसको रजिस्टर भी करवाया था। रिपु के मुताबिक फिल्म की कहनी का कई हिस्सा उनकी स्कृप्टि से मेल खाता है।
ऐसा पहली बार नहीं है जब अक्षय की पैडमैन कहानी की वजह से सुर्खियों में आई है। इससे पहले फिल्म 'फुल्लू' के डायरेक्टर ने पैडमैन के प्रोड्यूसर पर नाराजगी जाहिर की थी। पिछले साल रिलीज हुई फुल्लू की कहानी भी इसी मुद्दे पर आधारित थी।